ททท.เตรียมจัดงานท่องเที่ยวกีฬากอล์ฟ ดำน้ำ กิจกรรมกลางแจ้ง ผลักดันตลาดท่องเที่ยวหลังโควิด-19
นางสาวฐาปนีย์ เกียรติไพบูลย์ รองผู้ว่าการด้านตลาดในประเทศ การท่องเที่ยวแห่งประเทศไทย (ททท.) เปิดเผยว่า ททท.ร่วมกับภาครัฐและภาคเอกชน กำหนดจัดงาน Thailand GOLF &amp; DIVE Expo plus Traveler &amp; OUTDOOR Expo 2022 ภายใต้คอนเซ็ปท์ THAILAND PREMIUM TRAVEL FAIR 2022 เป็นการจัดงานแสดงสินค้าและบริการสำหรับการดำน้ำ กีฬากอล์ฟ กิจกรรมกลางแจ้ง เช่น surf skate , skateboard , อุปกรณ์กีฬากอล์ฟและอุปกรณ์กางเต้นท์ เป็นต้น อีกทั้งยังมีแพ็คเกจท่องเที่ยว  ที่พักในสนามกอล์ฟ  ทริปดำน้ำ โรงเรียนสอนดำน้ำและอุปกรณ์ถ่ายภาพ เพื่อช่วยฟื้นฟูอุตสาหกรรมท่องเที่ยวและกระตุ้นเศรษฐกิจฐานราก หลังจากสถานการณ์การแพร่ระบาดโควิด-19 ฟื้นตัว ขณะที่ ททท.คาดการณ์ว่าจะมีนักท่องเที่ยวกลุ่ม Expat (กลุ่มที่มีกำลังซื้อสูง) เข้ามาท่องเที่ยวในประเทศ โดยตั้งเป้า ปี 2565 ภาคการท่องเที่ยวจะมีรายได้เพิ่มขึ้นร้อยละ50 มีเงินสะพัดภายในงานไม่น้อยกว่า 150 ล้านบาท และคาดว่าจะมีผู้สนใจเข้าร่วมงานมากกว่า 50,000 คน นอกจากนี้ ภายในงานยังมีผู้ประกอบการกว่า 500 ราย มาร่วมจำหน่ายขายสินค้าและบริการภายในงานอีกด้วยสำหรับผู้ที่สนใจเข้าร่วมงาน Thailand GOLF &amp; DIVE Expo plus Traveler &amp; OUTDOOR Expo 2022 ซึ่งจะจัดขึ้นระหว่างวันที่ 5-8 พฤษภาคม 2565 ที่ศูนย์นิทรรศการและการประชุมไบเทค บางนา โดยการจัดงานดังกล่าวอยู่ภายใต้มาตรการสาธารณสุขอย่างเคร่งครัด